Johan Caspar de Cicignon
Store norske leksikon,Historie,Norsk og nordisk historie,Norges historie,Norges historie fra 1300 til 1660
Johan Caspar de Cicignon var en norsk offiser, født i Luxembourg. Han er mest kjent som byplanlegger, først og fremst i Trondheim.
Cicignon kom tidlig i venetiansk krigstjeneste og lærte mye om festningsbygging i middelhavslandene. Stattholder Ulrik Frederik Gyldenløve engasjerte ham som offiser i dansk-norsk tjeneste i 1657. Cicignon kom til Norge i 1662, og tjenestegjorde som kommandant i blant annet Bergen og Fredrikstad, hvor han anla en del av festningsverkene. Han var kommandant på Bergenhus festning under slaget på Bergens våg i 1665.Etter bybrannen i Trondheim i 1681 planla Cicignon reguleringen av de sentrale deler av byen sammen med sin assistent, generalkvartmester Anthony Coucheron.Han levde sine siste år i Fredrikstad der han gjennom eiendomsinvesteringer bygde opp en betydelig formue. Les mer i Store norske leksikon Johan Caspar de Cicignon i Norsk biografisk leksikon Norge under dansk styre Trondheim